„Чиновникова смрт“

Антон Павлович Чехов

Прочитати новелу “Чиновникова смрт“, Читанка, стр. 223-225.

Антон Павлович Чехов је руски писац, драматург. Са његовим делом смо се упознали још у 5. разреду када смо читали новелу „Шала“. Данас је пред вама још једна новела.

Шта је то новла и како је разликујемо од приповетке?

Новела је прозни текст као и приповетка, али је краћа од ње. У њој се приказује само један догађај који се необично завршава. У новелама се обично дубље залази у откривање психолошког света ликова.

Новелу „Чиновикова смрт“ Чехов је написао са својих 23 године и ово је једно од првих дела које је он написао.

Књижевни род: епика

Књижевна врста: новела

Тема: Необична смрт чиновника Червјакова.

Ову новелу можемо да поделимо на 5 етапа:

Увод (експозиција): Чиновник Червјаков је у позоришту и ужива у представи.

Заплет: Червјаков кине и испрска генерала. Затим се извињава и није му довољно да се извини само једном (како бисмо сви ми), него се извињава три пута. Осећања чиновника Червјакова и генерала су приказана градацијски: Червјакову је најпре непријатно што је кијањем испрскао неког испред себе, али касније се код њега развија осећај страха јер је видео да је упркао генерала. Са друге стране, генерал најпре сасвим пристојно прима извињење, да би касније почео да се љути.

Кулминација: Червјаков одлази кући и жена га саветује да се опет извини што овај и чини. Сада генерал већ помишља да га чиновник исмева.

Перипетија: Червјаков најпре одлучује да напише писмо и да се још једном извини, али на крају одустаје и опет одлази лично генералу. Генерал га овај пут тера напоље.

Распелет: Чиновник долази кући и умире.

Какве људе Чехов овим делом покушава да нам прикаже и приближи? Червјаков (само презиме потиче од руске речи ЧЕРВ, што значи ЦРВ. Дакле, преко презимена се сугерише на особине чиновника – он се улагује, покушава да се додвори неком, бескичмењак је...) осликава све оне људе који немају своје ја. И Чехов овим делом заправо исмева све људе који имају особине какве има његов Червјаков.

Поруке дела: У страху су велике очи.

Ако не ценимо себе, неће нас ни други ценити.